UBERA ARANZETA (EH Bildu, 2015-10-22):
Eguerdi on denoi.
Beno, Alderdi Popularreko bozeramaileari esango nioke aurreritziak albo batera uzteko animatzeko, edukietara jaisteko eta beno, askotan ez gara ados egongo, baina beste askotan ere, eta kasu honetan aukera paregabea zegoen aho batez guztiok sinatzeko ere erdibideko proposamen hau.
Zeren kirola benetan instrumentu garrantzitsua izan daitekeelako hainbat esparruetan, ez bakarrik turismoan. Gure ustez benetan instrumentu garrantzitsua da gure herri hiriburuetan ba hainbat eta hainbat esparru landu ahal izateko, ez soilik turismoa erakartzeko tresna bezala.
Izugarrizko garrantzia dauka gizarte bezala, noski, bakoitzak beti bere ikuspegitik ikusiko du, baina berdin da zein ikuspegitik aztertzen dugun, ba esan dudan bezala balore handiko tresna da, noski bakoitzak esango du nirea da ikuspegi zuzenena. Eta ikuspegien inguruan ere eztabaidak egon daitezke, baina egia da ikuspegi horiek ere bateragarriak izan daitezkeela eta ez hain kontrajarriak.
Esan dudalako kirolak zorionez ikuspegi bat baino gehiago barnebiltzen dituelako eta kirolari erakundeetatik duen garrantzia emango bagenio, gatazken konponbiderako bideak aurkitzeko, kolektiboaren baloreak lantzeko, elkarbizitzarako edota gizarte kohesiorako ba abian diren hainbat tresna baino eraginkorragoa litzateke. Kirolak ikustea besterik ez dago zein balore dituen bere baitan, ez? Kiroltasuna, errespetua, elkarrekiko aitortza eta hainbat balio jorratzeko. Egia da ere kirola gaizki erabiltzen bada ere kontrako jokabideekin ere aurkitu gaitezkeela, hori ere horrela da.
Tira, gure herria ezagutzera emateko ere oso instrumentu baliagarria izan daiteke, baina horrek eskatzen du, besteak beste, federazio eta erakundeen arteko elkarlan bat eskatzen du. Gure federazioak nazioarteko federazio eta bestelako organismoetan sartzeko bideak jorratzeko. Abertzaletasuna eta politika albo batera utzita, horretan sartu gabe ere kirolak aukera paregabea ematen du nazioartean gure gizartea ezagutzera emateko eta bide hori jorratu beharra dago, jorratu beharra dago. Edo eta hemen aipatu den bezala txapelketa eta ikuskizun puntualak ba ekartzeko, benetan lan ildo interesgarria izan daitekeena.
Baina horrek eskatzen duena da elkarlana, eskatzen duena da ekimena eta beste hainbat irizpide kontutan izatea, ba etekin soziala, nola ez. Guk zerbait antolatu behar baldin badugu, lehenengo gauza bilatu behar duguna da etekin soziala bilatzea.
Gure kirol talde eta kirolarientzat probetxuzkoa izatea. Hau da, ez dugu ekarriko kirol ikuskizun bat gure plan estrategikoarekin, gure kirolari edo kirol taldeekin zerikusirik ez duena. Lotura bat egon behar da benetan hori erreferente bilakatzeko eta oinarrian ere, kirolaren oinarrian eragiteko, bai.
Zer gehiago? Edota ba hainbat egin beharreko inbertsio ekonomikoa ere orekatua izateko. Hor oreka bat bilatu behar da eta benetan jasangarritasun bat, hau da, itzultze ekonomikoa jasangarria izatea. Hainbat irizpide kontutan hartu behar dira zerbait antolatzera goazenean, ezin dugu bakarrik bilatu turismoa erakartzea edo ezin dugu bakarrik bilatu inbertsio ekonomikoa. Guzti hori irizpide guztiak hartu behar dira kontutan eta bere baitan oreka bat izan behar du.
Beraz, horrek eskatzen duena da estrategia oso bat diseinatzea, noski hori ez da erreza eta egun batetik bestera egiten dena. Eta eskatzen nuena da erakunde guztien arteko koordinazio minimo bat, zeren ezin duguna egin da Bilboko Udala alde batetik, Donostiakoa bestetik, Jaurlaritza bestetik eta aldundiak bestetik.
Eta hor ekidin egin beharko genituzke irakurketa eta argudio sinplista. Hau da, askotan erabiltzen dugu ekonomikoki irabaziak ba suposatzen dituztelako. Hori ere ba bueno iruditzen zaigu oso irakurketa erreza eta sinplea dela eta hor benetan gauzak behar den bezala aztertu behar dela, ez?
Askotan irakurketa horiek egiten direnean ere gero ikusten da benetan ez dagoela etekin ekonomiko horiek. Beraz, iruditzen zaigu, nahiz eta batzuetan dirudi arren kirola azaleko kontu bat dela, badauka bere sakontasuna eta kontutan hartu beharreko tresna bat da, ba benetan esparru guztietan eragin dezakeena.
Eta hori bai, gure ustez funtsezkoa dena eta garrantzitsua dena, ezin da bilakatu hiriburu edo lurraldeen arteko lehia bat, eta hori da azpimarratu nahiko genukeena, ez? Elkarlana federazioekin, kirol erakundeekin, inplikaturiko guztiekin, modu bateratuan eta planifikatuan. Ez dugulako gaitasunik, herri txiki honetan ez dakit zelako kirol topaketa edo nazioarte mailako ikuskizun bat ekartzea Bilbon eta planteatzea hurrengo hiru hilabetean egitea beste bat Donostian.
Orduan, gure ustez benetan sinesten baldin badugu beti aldarrikatzen ditugun balore horietan, ezin dena hau bilakatu da ba adibidez, Bilbo eta Donostia arteko lehia bat, edo Gasteiz eta Bilboren arteko lehia bat. Iruditzen zaigu ba benetan estrategia bateratu bat diseinatu beharra dagoela.
Eta horregatik ba erdibideko bat proposatu dugu eta erdibideko horretan pentsatzen dugu talde guztien irizpideak kontutan hartu direla, oso erdibideko osatua eta integrala dela.
Eskatzen duguna da estrategia, beno, Jaurlaritzari eskatzen diogu, noski, estrategia bateratu baten baitan, ekintza plan bat diseinatzeko, kirol federazioekin, bestelako erakundeekin eta inplikaturik egon daitezkeen eragileekin, gure herrietara eta noski, hiriburuetara, nazioarte mailako kirol ikuskizunak, frogak edo eta topaketak ekartzera.
Iruditzen zaigu orain arte gure herrian oso gutxi jorratu dugun lan ildo garrantzitsu bat daukagula esku artean.
Zertarako? Ba horrela, gure kirol eta kirolariak nazioarte mailan sustatzearekin eta proiektatzearekin batera, zeren klaro, horrelako ikuskizun bat antolatzen baldin badugu, ez da izango bakarrik kanpotik kirol taldeak edo kirolariak ekartzeko, baizik eta gure kirolariak ere proiektatzeko kanpora. Gure ustez hori oso-oso inportantea da eta horrekin batera, ba noski, turismoa ekarri eta beno, etekin soziala, etekin ekonomikoa bilatu.
Beti ere, oreka eta itzultze ekonomiko jasangarria aintzat hartuta. Zerbait arrazoizkoa izan dadila eta beno, beti ere, gure gaitasunen barruan.
Besterik ez. Eskerrik asko eta eskertu erdibidekoa sinatu duzuen taldeei.